
Ако майката вече се е върнала на работа и получава 50% от обезщетението, възможно ли е отпускът за отглеждане на дете до 2г да бъде прехвърлен на бабата на детето?


 

Прехвърляне на майчинството, когато майката вече се е върнала на работа
=======================================================================

 

Съгласно чл. 164 Кодекса на труда  

“след използване на отпуска поради бременност, раждане или осиновяване, ако детето не е настанено в детско заведение, работничката или служителката има право на допълнителен отпуск за отглеждане на дете до навършване на 2-годишната му възраст.  

(2) (Отм. – ДВ, бр. 25 от 2001 г., в сила от 31.03.2001 г.)  

(3) (Изм. – ДВ, бр. 25 от 2001 г., в сила от 31.03.2001 г.) Отпускът по ал. 1 със съгласието на майката (осиновителката) се разрешава на бащата (осиновителя) или на един от техните родители, когато работят по трудово правоотношение.”


Необходимо е майката да се намира в трудово правоотношение с работодател и да има право на ползване на отпуск за бременност и раждане. Право на такъв отпуск се придобива след натрупването на 12 месеца осигурителен стаж във фонд Общо заболяване и майчинство (ОЗМ).  

Бабата трябва също да работи по трудово правоотношение и работодателя да му е разрешил ползването на отпуск по реда на чл. 163, ал. 10 от Кодекса на труда.


Поздрави,  

адв. Николина Митова  

тел. 0898 303092


